Grens.Pos - Nr 17 - 3 Junie 2021
Jaargang 19 - Nommer 17 - 3 Junie 2021 - Koninkrykstyd
Afrikaners se gene vertel ons storie van wording en herkoms, en die Kaap was duidelik nie net Hollands nie
Ontmoet ds Enslin van Velden, die nuwe brugleraar van Somerset-Oos
Hier is 'n oulike gids wat verduidelik hoe registrasie vir inenting werk - sodat jy seniors in die gemeenskap daarmee kan help
'n Terminaal-siek teoloog skryf oor sterflikheid en hoe dit opstandingshoop aktiveer
Die "menslike biblioteek" help ons om mense totaal anders as ons te leer ken en waardeer
Hoe die nuwe inperking werk en die nuwe limiet vir bydraes tot werkloosheidsversekering
Neem nuwe Vlak 2 inperkingsmaatreëls ernstig
Hoewel genadiglik stadiger as verskeie ander provinsies, word die opwaartse kurwe van die
3de Covid-vlaag ook in die Oos-Kaap opgemerk
Gemeentes word direk geraak deur die aangepaste inperking op Vlak 2 wat pres. Cyril Ramaphosa op 30 Mei 2021 aangekondig het. Die styging van die infekteringskoers is 'n werklikheid, ook reeds in die Oos-Kaap.
Die kern van die inperkingsmaatreëls vir gemeentes is die volgende:
Slegs 100 persone mag binnenshuis bymekaarkom, en 250 buite. Die 100 mag nie 50% van die kapasiteit van die vertrek oorskry nie. Dit geld alle byeenkomste, waaronder eredienste, huwelike en begrafnisse
Die aandklokreël is aangepas van 23:00 tot 04:00
Gemeentes moet steeds die voorkomingsmaatreëls in stand hou, soos 'n register van bywoning, sosiale afstand, ontsmetting en goeie ventilasie.
Wanneer iemand positief vir Covid toets, en in kontak was met ander by die kerk, moet die kontakte opgevolg word.
Wees waaksaam. Die derde vlaag is met ons, veral in naasliggende provinsies, en sal vir seker ook na ons oorspoel.
Veldtog van die SA Raad van Kerke
Help bejaardes vir inenting registreer
Hier is 'n projek waaraan elke gemeente so maklik kan meewerk. Van die SA Raad van Kerke, waarvan ons 'n lid is:
The Coronavirus came with so many negative effects, but the hardest hitting is the thousands of lives it is claiming — especially the elderly. Did you know that 60% of COVID deaths in South Africa are people over 60?
Here at the SACC we want our grandparents, parents and older community members to live beyond the pandemic. So we're doing all we can to register as many elderly people as possible for the vaccine and help them get vaccinated.
We're calling on all Christians, to stand up and serve the Country and its People "in such a time as this" Esther4:14, by registering the elderly for the COVID vaccine. Read through our #VaxuGogo registration guide and see how you can register senior citizens in your FAMILY-STREET-CHURCH.
KLIK HIER om die VAXuGOGO-gids af te laai.
Teoloog met bloedkanker
Omhels jou sterflikheid en leer werklik leef
Todd Billings is die Gordon H. Girod Navorsingsprofessor van Gereformeerde teologie by die Western Theological Seminary in Holland, Michigan. Hy is 'n geordende predikant van die Reformed Church in America en die outeur van verskeie publikasies. Billings leef met veelvuldige myeloma, 'n ongeneeslike vorm van bloedkanker. In 'n onderhoud met die Calvin Institute of Christian Worship gesels hy oor sy nuwe boek, The End of the Christian Life: How Embracing Our Mortality Frees Us to Truly Live.
In die onderhoud sê Todd onder meer:
Lees die gesprek met Todd Billings hier.
Die Menslike Biblioteek, 'n manier om die "ander" te ontdek
In die "Human Library" kan jy 'n regte mens "uitleen", wat beteken jy luister in so 30 minute na hulle verhaal. Elke menslike boek het 'n titel, soos "werkloos", "vlugteling", "bipolêr", "verslaafde", wat ook al die geval mag wees. Deur na die persoon te luister, word die voorblad oopgemaak en leer jy ander dieper ken. Moet nooit 'n boek op sy omslag takseer nie.
Afrikaners as groep se genetiese samestelling
Ten spyte van wetgewing wat gemengde huwelike (selfs vanaf 1658) verbied het, en 'n geskiedenis van diskriminasie wat sy hoogbloei in die apartheidsisteem gehad het, bevestig die genetiese navorsing dat Afrikaners 'n mengsel van verskillende groepe is. Genealogiese navorsing het dit reeds aangedui, maar genetiese navorsing kan glad nie bestry word nie.
Die elektroniese Christelike Kernensiklopedie (eCKE) is nou gratis beskikbaar by www.ecke.co.za. Hierdie Christelike ensiklopedie is die enigste van sy soort in Afrikaans is. Meer as 160 medewerkers het bygedra tot die ensiklopedie en dit bevat nagenoeg 4 000 lema (kort artikels).
Die eCKE vertel die verhaal van die Christelike geloof van aanvang tot hede en dui die verskillende stromings, gedagterigtings en historiese gebeurtenisse en persone aan wat 'n bepalende invloed op die Christendom in Suid-Afrika, Afrika en die wêreld gehad het.
Dit laat lig val op draaipunte in die voor-, antieke en moderne geskiedenis – soos die sondvloed, die Babiloniese ballingskap, die kruistogte, die Renaissance, die Hervorming, die Anglo-Boereoorlog, die wêreldoorloë, die Belydenis van Belhar, Nine-Eleven (9/11) sowel as COVID-19.
Die ensiklopedie word gratis beskikbaar gemaak danksy die bydraes en ondersteuning van uitgewers Bybel-Media, FAK, die Christelike Lektuurfonds, die Suid-Afrikaanse Akademie vir Wetenskap en Kuns, teologiese fakulteite, ATKV, Hiemstra-trust, Dagbreek-trust, Ton Vosloo-trust en PUK-Kanselierstrust.
Brugleraar van Somerset-Oos
Ds Enslin van Velden het pas by Somerset-Oos gemeente aangesluit. Hy kom van die NG gemeente Bergtuin in Pretoria. Ons het so paar vrae vir ds van Velden gevra om hom beter te leer ken. Vorige gemeente: NG Bergtuin Pretoria Nuwe gemeente: NG Somerset-Oos Vertel ons van jou gesin: My vrou Susarie is 'n opgeleide orrelis en musiekonderwyseres. Ons het … Lees verder
Limiet vir werkloosheidsversekering aangepas
Die nuwe WVF-limiet soos bespreek tydens die begrotingsrede in Februarie 2021 is nou formeel in die Staatskoerant (28/05/2021, Vol 671, nr 44641) aangekondig. Die maandelikse bydraelimiet (bo-perk) van werkgewer en werknemer elk verhoog met ingang van 1 Junie 2021 na R177,12 per maand. Die persentasies bly steeds 1% elk. Klik hier vir die dokument.
Ds Johan Esterhuysen van aliwal-Noord het op 30 Mei 2021 sy emeritaat ontvang. Geniet die rustyd en die begin van 'n wonderlike nuwe fase in jou lewe, Johan!